এর ফলে যেসব এলাকায় পানি সংকট ছিল তা ধীরে ধীরে কেটে যাচ্ছে। পর্যায়ক্রমে নগরীর টাইগারপাস, নিউমার্কেট, কোতোয়ালী, সিরাজুদ্দৌল্লা রোড, আন্দরকিল্লা, জামালখান, চকবাজার, নাসিরাবাদ হাউজিং সোসাইটি, কাতালগঞ্জ, শুলকবহর, বহদ্দারহাট, মুরাদপুর এলাকায় পানি সরবরাহ বাড়ানো হবে। এরপর ষোলশহর দুই নম্বর গেইট, চশমা পাহাড়, রহমান নগর, বায়েজিদ, হামজারবাগ, মোহাম্মদপুর, বিবিরহাট, চান্দগাঁও আবাসিক এলাকা, রৌফাবাদ, অক্সিজেন এলাকায়ও সরবরাহ বাড়বে। প্রকল্পের উৎপাদন শতভাগ নিশ্চিত হওয়ার পর আনুষ্ঠানিকভাবে প্রকল্পটি উদ্বোধন করা হবে। প্রধানমন্ত্রী শেখ হাসিনা প্রকল্পটি উদ্বোধন করবেন।